Batman
        
         (by i Tyrkia)
Store norske leksikon,Geografi,Verdens geografi,Asia,Tyrkias geografi
Batman er en by i den sørøstlige delen av Tyrkia, 80 kilometer øst for Diyarbakır, ved elven Batman. Med forsteder har byen 381 990 innbyggere (2012).
Næringsliv og transport Batman er sentralt i et av Tyrkias viktigste oljeproduserende områder. Tyrkias første oljeraffineri ble etablert her i 1955. Det er en oljerørledning mellom Batman og İskenderun ved Middelhavet. Den industrielle virksomheten omfatter produksjon kjemikalier og møbler, samt maskineri og transportutstyr. Det er jernbane til Ankara og Diyarbakır. Utenfor byen er det en flyplass. Utdanning Et universitet ble etablert i Batman i 2007. Les mer i Store norske leksikon Tyrkias geografi Økonomi og næringsliv i Tyrkia Tyrkia